6. โครงการในอนาคต

เนื่องจากธุรกิจโรงพยาบาลเริ่มมีการขยายตัวในช่วง 2-3 ปีที่ผ่านมา
โดยเฉพาะปีที่ผ่านมาทางโรงพยาบาลได้ปรับพัฒนาสินค้าและบริการภายใน
โดยเน้นคุณภาพการรักษาพยาบาลในระดับ sub-specialty clinic เช่น คลีนิคเวียนศรีษะ
บ้านหมุน (Vertigo clinic), คลีนิคความสูงในเด็ก, โดยเฉพาะการเปิดศูนย์หัวใจ
ซึ่งจะมีการลงทุนในเครื่องมือแพทย์มากกว่า 50 ล้านบาท เช่น เครื่อง cath lab
ซึ่งใช้สวนหลอดเลือดหัวใจในผู้ป่วยโรคหัวใจ
ซึ่งผู้ป่วยให้การยอมรับและมั่นใจในคุณภาพการรักษาของโรงพยาบาลมากขึ้นโดยลำดับ
ดังจะเห็นได้จากอัตราการเติบโตของจำนวนผู้มาใช้บริการมากขึ้นกว่า 13.86 %

ดังนั้นโครงการในอนาคตของโรงพยาบาลส่วนใหญ่จะเป็นการพัฒนาการให้บริการ
โดยการพัฒนาสินค้า (Product)
ที่มีอยู่และการสื่อสารอย่างต่อเนื่องกับกลุ่มคนไข้เก่าฐานเดิมของโรงพยาบาล
และกลุ่มคนไข้ฐานใหม่ของโรงพยาบาล โดยเฉพาะศูนย์หัวใจและคลินิคอื่นๆ ที่ได้เปิดให้บริการแล้ว
เช่น คลินิก Sub-specialty ผู้ป่วยเด็ก , คลินิคผิวหนัง และศัลยกรรมเลเซอร์ (cosmetics
and skin laser clinic), คลินิคเวียนศรีษะบ้านหมุน (Vertico clinic), ศูนย์หัวใจ
(Heart center ) เป็นต้น

ซึ่งในปีนี้เราคงจะต้องเน้นเรื่องของการติดตามคลินิคต่างๆที่ได้เปิดไปแล้ว โดยเฉพาะ ศูนย์หัวใจ
ซึ่งได้รับ

การยอมรับจากกลุ่มคนไข้ฐานเดิมอย่างมาก

ส่วนการลงทุน ขยายทุน และการร่วมทุนในอนาคต คงขึ้นกับกระแสเงินสด
และความเป็นไปได้ของโครง

การ ซึ่งขณะนี้ ยังไม่มีแผนการลงทุนในโครงการดังกล่าว
นอกจากการพยายามใช้ทรัพย์ที่ได้ร่วมทุนไปแล้วให้เกิด

ประโยชน์สูงสุด

ในส่วนโรงพยาบาลร่วมทุนของบริษัท ขณะนี้ได้มีการปรับทิศทางกลยุทธ์ไปในแนวทางเดียวกับ

โรงพยาบาลรามคำแหง ซึ่งในปีที่ผ่านมาโรงพยาบาลในกลุ่มโดยส่วนใหญ่มีการเติบโตของยอดผู้ป่วย
และยอดขาย

อย่างไรก็ตามเรามีการติดตามดูแลผลประกอบการอย่างใกล้ชิดเป็นรายเดือน โดยดูผลประกอบการ
รายได้ ต้นทุนในแต่ละหมวดหมู่ ให้อยู่ในเกณฑ์ที่เหมาะสม

ปัจจัย และอิทธิพลที่มีผลต่อบริษัทในอนาคต

พ.ร.บ.หลักประกันสุขภาพ

ขณะนี้ระบบการสาธารณสุขของประเทศไทยเปลี่ยนแปลงไปมาก นับตั้งแต่รัฐบาลได้มีนโยบาย 30
บาทรักษาทุกโรค ซึ่งได้ให้หลักประกันกับประชาชน นั่นคือ ประชาชนทุกคนมีหลักประกันสุขภาพ
โดยขึ้นทะเบียนไว้กับโรงพยาบาลที่กระทรวงสาธารณสุขกำหนดให้ และในปัจจุบันนโยบาย 30
บาทรักษาทุกโรค ได้ปรับเปลี่ยนไปเป็น พ.ร.บ.หลักประกันสุขภาพแห่งชาติ
ซึ่งการให้หลักประกันสุขภาพแก่ประชาชนเป็นสิ่งที่ดีมาก
นั่นคือประชาชนสามารถมีสวัสดิการรักษาพยาบาลได้ตามที่รัฐบาลกำหนด
แต่ขณะเดียวกันประชาชนก็มีสิทธิ์เลือกที่จะใช้บริการโรงพยาบาลเอกชนอื่นๆ
นอกเหนือจากโรงพยาบาลที่รัฐฯ กำหนด แต่ประชาชนจะต้องจ่ายค่ารักษาพยาบาลเอง นั่นคือ
โรงพยาบาลเอกชนที่ไม่ได้เข้าร่วมโครงการ 30 บาทรักษาทุกโรค
ก็จะได้รับผลกระทบหากไม่มีการปรับเปลี่ยนคุณภาพการรักษาพยาบาลให้เหมาะสมกับความต้องการของผู้ป่วยกลุ่มเป้าหมาย

๒๓

โรงพยาบาลรามคำแหงก็เป็นโรงพยาบาลเอกชนที่ไม่ได้เข้าร่วมโครงการ 30 บาทรักษาทุกโรค
ซึ่งจะต้องปรับเปลี่ยนคุณภาพการรักษาพยาบาลให้เป็นที่ยอมรับของประชาชนที่ต้องการคุณภาพการรักษาพยาบาลที่ดีกว่าระบบ
capitation 30 บาทรักษาทุกโรค

ดังนั้นหากระบบ capitation 30 บาทรักษาทุกโรคมีการเพิ่มของสิทธิประโยขน์
และคุณภาพของการรักษาพยาบาล ก็อาจจะมีผลกระทบต่อธุรกิจโรงพยาบาล

อย่างไรก็ตามการปรับตัว
เพื่อตอบสนองต่อการเปลี่ยนแปลงก็เป็นเรื่องปกติที่ทางโรงพยาบาลรามคำแหงทำมาตลอด ซึ่งในช่วง
2 ปี ที่เริ่มโครงการ 30 บาทรักษาทุกโรค กลุ่มผู้ป่วยส่วนหนึ่งก็ยังคงมั่นใจในคุณภาพการรักษา
ดังจะเห็นได้จากการที่โรงพยาบาลมีการเติบโตของจำนวนผู้ป่วยมากขึ้นทุกปี

สภาวะสงครามอิรักและสหรัฐฯ

ความไม่แน่นอนของภาวะสงครามอาจส่งผลให้ต้นทุนของโรงพยาบาลสูงขึ้น
เนื่องจากน้ำมันมีราคาสูงขึ้น
หรืออาจส่งผลต่อสภาพเศรษฐกิจโดยรวมซึ่งอาจส่งผลถึงกำลังซื้อของประชาชนลดลง
อาจจะส่งผลกระทบต่อธุรกิจโรงพยาบาลเอกชนได้

๒๔